અમદાવાદ: સોલાના એસજી હાઈ વે નજીક કેમ્બે ગ્રાન્ડ હોટેલના રેમ્બો પુલ સાઈડ કેફે લોન્જ કમ હુક્કા બારમાં મ્યુઝિક બંધ કરવા જેવી બાબતે ગઇકાલે બપોરે દેવદત્ત શાહ નામના યુવકે રિવોલ્વરથી ફાયરિંગ કરતાં નાસભાગ મચી ગઇ હતી. આ ઘટનામાં પોલીસે સીસીટીવી કેમેરાના ફુટેજના આધારે તપાસ શરૂ કરી છે અને દેવદત્ત શાહ અને તેના મિત્ર ચિંતન શાહ વિરુદ્ધમાં ગુનો દાખલ કર્યો છે. દેવદત્ત શાહ અને ચિંતન શાહ સામે અગાઉ પણ ગુના નોંકાઇ ચૂકયા છે.